Blaze7451/Wiki-th-20250601 huggingface dataset:
เจเนราลิสซีโม

เจเนราลิสซีโม (generalissimo) เป็นคำในภาษาอิตาลี มาจากคำว่า generale ประสมกับส่วนต่อท้ายคำ -issimo ซึ่งมาจากภาษาละติน -issimus ซึ่งหมายถึง "อย่างที่สุด, ไปจนถึงขั้นสูงสุด" เป็นยศทางทหารที่สูงกว่าจอมพล
เจเนราลิสซีโมเป็นผู้คุมอำนาจทางทหารอย่างเบ็ดเสร็จ ในบางครั้ง "เจเนราลิสซีโม" ถูกใช้ในภาษาอังกฤษใหม่ โดยมีความหมายถึง นายทหารผู้ซึ่งได้รับอำนาจทางการเมืองจากการก่อรัฐประหาร หรือในบางกรณีที่หมายถึงผู้ที่สั่งระงับรัฐธรรมนูญฉบับก่อนหน้า เพื่อที่จะครอบครองอำนาจด้วยวิธีทางทหาร

**รายพระนามและรายนามผู้ครองยศเจเนราลิสซีโม**

**ยศทหาร**

**ดูเพิ่ม**
 แอดมิราลิสซีโม- เกาดิโย- ผู้บัญชาการทหาร / ผู้บัญชาการทหารสูงสุด- ยศทหารชั้นสูงสุด- จอมพล- เจเนราลิสซีโมแห่งสหภาพโซเวียต- พลเอกแห่งกองทัพ- จอมทัพไทย- เจนรัลออฟดิอาร์มีส์- ได-เก็นซุย- จอมพลอันดับที่หนึ่งแห่งจักรวรรดิ- จอมพลไรช์- โชกุน- ยศหกดาว

**เชิงอรรถ**

**อ้างอิง**
หมวดหมู่:ยศทหาร
โรเจอร์ วิลเลียมส์

โรเจอร์ วิลเลียมส์ (Roger Williams (theologian)) คือ นักเทววิทยาที่ต่อต้านอังกฤษ ผู้ซึ่งเสนออิสรภาพทางศาสนาและการแบ่งแยกโบสถ์ของรัฐ ใน ค.ศ. 1636 เขาก่อตั้งอาณานิคมสวนพรอวิเดนซ์ (Providence Plantations) ซึ่งเป็นที่หลบภัยสำหรับชนกลุ่มน้อยทางศาสนา วิลเลี่ยมส์ได้ก่อตั้งนิกายโปรแตสแตนต์แห่งแรกในอเมริกา (First Baptist Church in America) ที่เมืองพรอวิเดนซ์ รัฐโรดไอแลนด์ เขาเริ่มศึกษาภาษาท้องถิ่นของอเมริกาและการค้าขายที่เป็นธรรมกับชาวอเมริกันพื้นเมือง วิลเลี่ยมส์เป็นผู้ที่เห็นด้วยกับการเลิกทาสคนแรกๆ ในอเมริกาเหนือ ซึ่งมีการก่อตั้งและพยายามห้ามไม่ให้มีการค้าทาสในอาณานิคมทั้งสิบสามของอังกฤษ
นิกายโปรแตสแตนต์แห่งแรกในอเมริกา เมืองพรอวิเดนซ์ ก่อตั้งใน ค.ศ. 1638 และก่อสร้างอาคารใน ค.ศ. 1776 คือ การร่วมกลุ่มของผู้นับถือนิกายโปรเตสแตนต์ที่เก่าแก่ที่สุดในสหรัฐอเมริกา

**ดูเพิ่ม**
 พรอวิเดนซ์- รัฐโรดไอแลนด์
1683
หมวดหมู่:บุคคลที่เกิดในปี พ.ศ. 2146
หมวดหมู่:ชาวอเมริกันเชื้อสายอังกฤษ
นิมมานรดี

นิมมานรดี คือ สวรรค์ชั้นที่ 5 ในฉกามาพจร มีท้าวสุนิมมิตเป็นจอมเทพ

**ความเชื่อ**
พระโคตมพุทธเจ้าตรัสถึงสวรรค์ชั้นนิมมานรดี ว่าเป็นสวรรค์ชั้นที่ 5 อยู่สูงกว่าชั้นดุสิต แต่ต่ำกว่าชั้นปรนิมมิตวสวัตดี มีท้าวสุนิมมิตเป็นจอมเทพ ไตรภูมิพระร่วงระบุว่าสวรรค์ชั้นนี้อยู่สูงกว่าชั้นดุสิตไป 336,000 โยชน์ มีวิมานทอง กำแพงแก้ว กำแพงทองล้อมรอบ แผ่นดินเป็นทองราบเรียบเสมอกันโดยตลอด เทวดาในชั้นนี้ปรารถนายินดีในสิ่งใดก็สามารถเนรมิตขึ้นมาได้เองตามปรารถนาทุกประการ จึงได้ชื่อว่า "นิมมานรดี" (ยินดีในการเนรมิต)
อายุของเทวดาในชั้นนิมมานรดียาวนานถึง 8,000 ปีทิพย์ ซึ่งเท่ากับ 2,304,000,000 ของปีมนุษย์

**อ้างอิง**
หมวดหมู่:คำศัพท์ศาสนาพุทธ
หมวดหมู่:จักรวาลวิทยาในศาสนาพุทธ
เทศมณฑลพรอวิเดนซ์

รัฐโรดไอแลนด์ สหรัฐ
เทศมณฑลพรอวิเดนซ์ 
แผนที่เทศมณฑลพรอวิเดนซ์และเทศบาลท้องถิ่น
เทศมณฑลพรอวิเดนซ์ (Providence County, Rhode Island) เป็นเทศมณฑลหนึ่งในรัฐโรดไอแลนด์ สหรัฐอเมริกา ใน ค.ศ. 2010 มีประชากรราว 626,667 คน โดยมีศูนย์กลางประชากรของโรดไอแลนด์ตั้งอยู่ในเทศมณฑลพรอวิเดนซ์ ในเมืองแครนส์ตัน (Cranston) ซึ่งเป็นเทศมณฑลที่มีพลเมืองหนาแน่นที่สุดอันดับที่ 97 ของสหรัฐอเมริกา

**ประวัติ**
เทศมณฑลพรอวิเดนซ์ ถูกก่อตั้งเมื่อวันที่ 22 มิถุนายน ค.ศ. 1703 หรือที่เรียกว่านิคมพรอวิเดนซ์ (Providence Plantations) ในสมัยเป็นอาณานิคมอังกฤษ เทศมณฑลประกอบด้วย 5 เมือง ได้แก่ พรอวิเดนซ์ (Providence) วอร์วิก (Warwick) เวสเตอร์ลี (Westerly) คิงส์ทาวน์ (Kingstown) และกรีนิช (Greenwich) และล้อมรอบด้วยดินแดนอื่น ๆ ซึ่งปัจจุบัน คือเทศมณฑลเคนต์ และเทศมณฑลวอชิงตัน วอชิงตันเทศมณฑลถูกแยกออกใน ค.ศ. 1729 ในขณะที่เคนต์เทศมณฑลถูกแยกใน ค.ศ. 1750 เมืองพรอวิเดนซ์ตะวันออก (East Providence) และพอตักเคต (Pawtucket) กลายเป็นส่วนหนึ่งของเทศมณฑลพรอวิเดนซ์เมื่อการแบ่งดินแดนครั้งสุดท้ายใน ค.ศ. 1862 การปกครองเทศมณฑลในรัฐโรดไอแลนด์ถูกยุบลงใน ค.ศ. 1842 เทศมณฑลพรอวิเดนซ์จึงเหมือนเทศมณฑลอื่นๆ ที่ไม่มีการปฏิบัติหน้าที่ทางการปกครอง มีเพียงการจัดการทางศาลและนายอำเภอ (Sheriff) ซึ่งเป็นส่วนของการปกครองแบบรัฐ

**เทศมณฑลที่เชื่อมต่อกัน**
ทิศตะวันออกเฉียงเหนือ - เทศมณฑลนอร์โฟล์ก (Norfolk County) รัฐแมสซาชูเซตส์
*ทิศตะวันออก - เทศมณฑลบริสตอล (Bristol County) รัฐแมสซาชูเซตส์
*ทิศตะวันออกเฉียงใต้ - เทศมณฑลบริสตอล (Bristol County) รัฐโรดไอแลนด์
*ทิศใต้ - เทศมณฑลเคนต์ (Kent County) รัฐโรดไอแลนด์
*ทิศตะวันตก - เทศมณฑลวินแดม (Windham County) รัฐคอนเนตทิคัต
*ทิศตะวันตกเฉียงเหนือ - เทศมณฑลวุร์สเตอร์ (Worcester County) รัฐแมสซาชูเซตส์

**ประชากร**
จากการสำรวจสำมะโนประชากร ประชากรในเทศมณฑลพรอวิเดนซ์ ประกอบด้วยคนหลายเชื้อชาติ ได้แก่ ชาวผิวขาว 78.38% ชาวผิวดำหรือชาวแอฟริกัน-อเมริกา 6.55%  ชาวอเมริกันพื้นเมือง 0.51% ชาวเอเชีย 2.90% ชาวเกาะแปซิฟิก 0.07% และเชื้อชาติอื่นๆ 8.02% ในเชื้อชาติอื่นๆ ประกอบด้วย ชาวละติน 13.39% ชาวอิตาเลียน 19.0% ชาวไอริช 10.9% ชาวฝรั่งเศส 8.1% ชาวโปรตุเกส 7.7% ชาวแคนาดาเชื้อสายฝรั่งเศส 7.2% ชาวอังกฤษ 5.8% โดยสำรวจจำนวนประชากรใน ค.ศ. 2000 ส่วนภาษา ใช้ภาษาอังกฤษ 72.7% ภาษาสเปน 13.4% ภาษาโปรตุเกส 4.9% ภาษาฝรั่งเศส 2.5% และภาษาอิตาเลียน 1.6% โดยใช้เป็นภาษาแม่ของพวกเขา

**ดูเพิ่ม**
สถานีย่อย : โรดไอแลนด์
*รายชื่อเทศมณฑลที่มีประชากรหนาแน่นที่สุดในสหรัฐ
พรอวิเดนซ์
หมวดหมู่:บทความเกี่ยวกับ ประเทศและเขตการปกครอง ที่ยังไม่สมบูรณ์
บ้านเล็ก

"บ้านเล็ก" เป็นซิงเกิลแรกจากอีพีอัลบั้ม เพลงที่นานมาแล้วไม่ได้ฟัง ขับร้องและประพันธ์โดยอภิวัชร์ เอื้อถาวรสุข นักร้อง นักแต่งเพลง และสถาปนิกชาวไทย ออกจำหน่ายในรูปแบดิจิตอลดาวโหลดเมื่อวันที 9 เมษายน พ.ศ. 2553 ผ่านทางไอทูนส์ สังกัดค่ายเลิฟอีสในเครือของโซนี่ มิวสิค (ประเทศไทย)
การประพันธ์เพลง "บ้านเล็ก" ได้รับแรงบันดาลใจจากข้อความหนึ่งในหนังสือ ลอนดอนไดอารี่  ของนิ้วกลม ที่ว่า "ของสวยๆงามๆบางทีแค่ได้ยืนดูชื่นชมอมยิ้มกรุ้มกริ่มอยู่ในใจก็รู้สึกดีแล้ว ความรู้สึกดีๆ จะเปลี่ยนไปก็เมื่ออยากมีมันมาไว้ใกล้ๆตัว แต่ต้องปวดหัวเมื่อเห็นเลขราคาแล้วรู้ว่ามิอาจครอบครอง รวมไปถึงของมีค่าบางอย่างที่เมื่อได้เป็นเจ้าของกลับต้องหาวิธีป้องกันไม่ให้สูญหายหรือไม่ให้มีใครมาขโมยไป ไม่เพียงแค่สิ่งของ แต่ยังหมายถึงคนที่น่าหมายปองบางคนด้วย เราอาจไม่จำเป็นต้องเป็นเจ้าของทุกอย่าง แต่ยังชื่นชมความงามได้เสมอบ้านมีพื้นที่จำกัดฝากของสวยๆไว้ที่ตลาดหรือห้างก็ได้มั๊ง" จึงเปรียบเสมือนกับบ้านขนาดเล็ก หากนำผู้หญิงที่หมายปองมาอยู่ด้วย ก็อาจเป็นความทุกข์แก่คนทั้งสอง ส่วนแนวดนตรีเพลงเป็นแบบโฟล์กซองผสมจังหวะการเต้นไว้ด้วย
เพลงนี้ประสบความสำเร็จในชาร์ตเพลงของไทยในหลายคลื่นวิทยุ อาทิ คลื่นซี้ดเอฟเอ็มในชาร์ตทอป 20 ได้อันดับสูงสุดที่ 13 อันดับที่ 86 ของชาร์ตเพลงประจำปี พ.ศ. 2553 ของแชแนลวีไทยแลนด์  

**รายการเพลง**
# บ้านเล็ก 3:58

**อ้างอิง**
หมวดหมู่:เพลงไทยสากล
หมวดหมู่:เพลงของอภิวัชร์ เอื้อถาวรสุข
หมวดหมู่:เพลงที่ประพันธ์คำร้องโดยอภิวัชร์ เอื้อถาวรสุข
หมวดหมู่:ซิงเกิลในปี พ.ศ. 2553
หมวดหมู่:ซิงเกิลในสังกัดเลิฟอีส
นักบุญองค์อุปถัมภ์

ไฟล์:Saint Joseph with the Infant Jesus by Guido Reni, c 1635.jpg|thumb|200px|right|นักบุญโยเซฟ องค์อุปถัมภ์คริสตจักรสากล
นักบุญองค์อุปถัมภ์ (patron saint) คือนักบุญบนสวรรค์ ซึ่งบางคริสตจักร เช่น อีสเทิร์นออร์ทอดอกซ์ โรมันคาทอลิก หรือออเรียนทัลออร์ทอดอกซ์ นับถือว่าเป็นผู้ที่ได้ใกล้ชิดพระยาห์เวห์และสามารถอ้อนวอนขอพรจากพระองค์เพื่อพระหรรษทานในสิ่งต่าง ๆ แก่คริสต์ศาสนิกชนบนโลก เช่น สถานที่ อาชีพ กลุ่มบุคคล เป็นต้น
นักบุญต่าง ๆ มักได้รับยกย่องให้เป็นองค์อุปถัมภ์ในดินแดนที่ท่านเกิดหรือปฏิบัติศาสนกิจ ในบางกรณีสถานที่นั้นอาจไม่เกี่ยวข้องกับนักบุญขณะยังมีชีวิต แต่ได้เป็นที่ฝังศพหลังจากมรณกรรมก็ถือว่านักบุญนั้นเป็นองค์อุปถัมภ์เมืองนั้น ในลาตินอเมริกามีหลายเมืองตั้งชื่อตามนักบุญ โดยถือว่านักเดินเรือชาวโปรตุเกสและสเปนมาถึงเมืองตรงกับวันฉลองนักบุญใด ผู้ค้นพบก็จะตั้งชื่อเมืองตามชื่อนักบุญนั้น ทำให้นักบุญนั้นได้กลายเป็นนักบุญองค์อุปถัมภ์เมืองในเวลาต่อมา 
นักบุญองค์อุปถัมภ์วิชาชีพมาจากอาชีพที่นักบุญนั้นเคยทำขณะยังมีชีวิตอยู่ หรือเคยแสดงการอัศจรรย์ซึ่งเทียบเทียมได้กับอาชีพนั้น ๆ เช่น นักบุญเวโรนีกาผู้ถวายผ้าคลุมผมของตนให้พระเยซูใช้ซับพระพักตร์ระหว่างเดินทางไปตรึงกางเขน แล้วเกิดปาฏิหาริย์รอยพระพักตร์ปรากฏติดบนผ้าผืนนั้น คริสตจักรจึงยกย่องนักบุญเวโรนีกาเป็นองค์อุปถัมภ์การถ่ายภาพ
นิกายโปรเตสแตนต์บางคณะ เช่น เพรสไบทีเรียน ไม่ยอมรับการนับถือหรือให้ความสำคัญกับนักบุญ เพราะถือว่าเข้าข่ายการบูชาเทวรูป

**อ้างอิง**
หมวดหมู่:นักบุญ
หมวดหมู่:คำศัพท์ศาสนาคริสต์
พระที่นั่งเทวารัณยสถาน

พระที่นั่งเทวารัณยสถาน เป็นพระที่นั่งที่สร้างขึ้นโดยพระบาทสมเด็จพระมหาภูมิพลอดุลยเดชมหาราช บรมนาถบพิตร เป็นส่วนหนึ่งของหมู่พระที่นั่งจักรีมหาปราสาท

**ประวัติ**
พระที่นั่งเทวารัณยสถาน เป็นพระที่นั่งทรงปราสาทมีลักษณะคล้ายกับพระที่นั่งอาภรณ์ภิโมกข์ปราสาทในพระบรมมหาราชวัง และพระที่นั่งไอศวรรย์ทิพยอาสน์ในพระราชวังบางปะอิน สร้างขึ้นบนพระที่นั่งบรมราชสถิตยมโหฬารบริเวณห้องจัดเลี้ยง โดยพระที่นั่งองค์นี้สร้างขึ้นในสมัยรัชกาลพระบาทสมเด็จพระมหาภูมิพลอดุลยเดชมหาราช บรมนาถบพิตรเมื่อปี พ.ศ. 2549 โดยสถาปัตยกรรมแบบปราสาททรงไทยโดยมีสระน้ำล้อมรอบเปรียบดังสวนน้ำของเทวดา

**อ้างอิง**

**บรรณานุกรม**
 ราชบัณฑิตยสถาน, พจนานุกรมวิสามานยนามไทย : วัด วัง ถนน สะพาน ป้อม- อ้างหนังสือ|ผู้แต่ง=กรมศิลปากร|ชื่อหนังสือ=นำชมกรุงรัตนโกสินทร์|URL= |จังหวัด=กรุงเทพมหานคร|พิมพ์ที่=อมรินทร์การพิมพ์|ปี= พ.ศ. 2525|ISBN= 974-7919-60-5|หน้า= |จำนวนหน้า=332
หมวดหมู่:พระบรมมหาราชวัง
หมวดหมู่:พระที่นั่งในพระบรมมหาราชวัง
กุ้งมังกร

ส่วนหางของกุ้งมังกรแช่น้ำแข็ง พร้อมบริโภค
ระวังสับสนกับ: ล็อบสเตอร์
สำหรับกุ้งมังกรที่พบในน้ำจืด ดูที่: เครย์ฟิช
กุ้งมังกร หรือ กุ้งหัวโขน หรือ กุ้งหนามใหญ่ เป็นครัสเตเชียนทะเลจำพวกหนึ่ง เป็นกุ้งที่อยู่ในวงศ์ Palinuridae 

**ลักษณะและวงจรชีวิต**
มีลักษณะต่างจากกุ้งทั่วไป คือ เป็นกุ้งที่มีขนาดใหญ่ โดยเฉพาะส่วนหัวที่มีขนาดใหญ่ และมีลวดลายและสีสันสวยงาม มีลำตัวรูปทรงกระบอก หนวดคู่ที่ 6 ยาวกว่าความยาวของลำตัวมาก โคนหนวดคู่ที่สองไม่อยู่ติดกัน บนแผ่นกลางหนวดมีหนามขนาดใหญ่อยู่ปลายสุด 9 คู่ อยู่ตรงแนวกลางของโคนหนวดคู่ที่ 5 โคนละ 3หนาม ใช้สำหรับป้องกันดวงตา ไม่มีก้ามเหมือนกุ้งจำพวกอื่น ปล้องท้องเรียบไม่มีร่องขวางกลางปล้อง ขอบท้ายของปล้องท้องมีลายสีครีมขวางทุกปล้อง หางลักษณะแผ่เป็นหางพัด พบทั่วไปตามหาดโคลนบนพื้นทะเล พบกระจายพันธุ์ตามทะเลเขตร้อนและเขตอบอุ่นทั่วโลก
กุ้งมังกรเมื่อเทียบกับกุ้งอื่น ๆ จัดเป็นกุ้งที่เติบโตช้ามาก การเจริญเติบโตใช้วิธีการลอกคราบในขณะที่อยู่ในวัยอ่อน จะมีการลอกคราบบ่อยครั้ง คือประมาณปีละ 1–2 ครั้ง กว่าจะโตเต็มที่ต้องใช้เวลาประมาณ 5–7 เดือน การออกไข่แต่ละครั้งจะมีปริมาณไข่ประมาณ 2300,000–9,000,0000 ฟอง ใช้เวลาประมาณ 1 สัปดาห์จึงจะฟักเป็นตัว ในระยะวัยอ่อนจะมีชีวิตแบบแพลงก์ตอนขนาด 1 มิลลิเมตร ล่องลอยอยู่ในกระแสน้ำ จนอายุได้ 8–9 เดือน จึงจะกลายเป็นกุ้งวัยอ่อนขนาด 3–6เซนติเมตร จะเข้ามาอาศัยหลบภัยในกอสาหร่ายทะเล, หญ้าทะเล หรือแนวปะการังนาน4 ปี ถึงจะแข็งแรงพอช่วยตัวเองได้ และเข้าสู่วัยเจริญพันธุ์เมื่ออายุได้ 7–20 ปี

**การใช้ประโยชน์**
กุ้งมังกร จัดเป็นกุ้งขนาดใหญ่ที่นิยมในการบริโภคอย่างมากเช่นเดียวกับล็อบสเตอร์ ซึ่งเป็นกุ้งต่างวงศ์กัน สามารถบริโภคได้ทั้งสดและผ่านการทำอาหาร จัดว่าเป็นอาหารทะเลที่มีราคาสูง จึงมีการเพาะเลี้ยงในเชิงพาณิชย์ โดยประเทศที่ประสบความสำเร็จเพาะฟักกุ้งมังกรได้แก่ ประเทศญี่ปุ่นและทวีปแอฟริกาเท่านั้น ส่วนในประเทศไทยการเลี้ยงกุ้งมังกรในเชิงพาณิชย์ยังไม่ประสบความสำเร็จเนื่องจากในระยะเวลาในการเป็นวัยอ่อนนาน ไม่คุ้มทุน จึงทำได้แค่เพาะเลี้ยงให้เจริญเติบโตขึ้นจากกุ้งที่จับได้จากธรรมชาติเท่านั้น โดยจะทำการเลี้ยงไว้ในกระชังในทะเล และในน่านน้ำไทยนั้นฝั่งทะเลอันดามันจะพบกุ้งมังกรที่มากกว่าและหลากหลายชนิดมากกว่าอ่าวไทย เนื่องจากความอุดมสมบูรณ์มีมากกว่า
นอกจากในการบริโภคแล้ว กุ้งมังกรยังมีคุณค่าในด้านความสวยงาม โดยสามารถเลี้ยงในตู้ปลา เป็นสัตว์น้ำสวยงามได้ และนิยมสต๊าฟไว้ในกรอบกระจกเพื่อแขวนเป็นเครื่องประดับตกแต่งบ้าน
นอกจากนี้แล้ว กุ้งมังกรยังมีชื่อเรียกบนเกาะหลีเป๊ะว่า "กุ้งซัง"

**การจำแนก**
แบ่งออกได้เป็น 12 สกุล (บางข้อมูลจัดให้แค่ 8 สกุล) ราว 60 ชนิด 
สกุล- Jasus Parker, 1883- Justitia Holthuis, 1946- Linuparus White, 1847- Nupalirus Kubo, 1955- Palibythus Davie, 1990- Palinurellus De Man, 1881- Palinurus Weber, 1795- Palinustus  Milne-Edwards, 1880- Panulirus White, 1847- Projasus George & Grindley, 1964- Puerulus Ortmann, 1897- Sagmariasus Holthuis, 1991

**อ้างอิง**

**แหล่งข้อมูลอื่น**
หมวดหมู่:กุ้ง
หมวดหมู่:กุ้งมังกร
หมวดหมู่:ครัสเตเชียนเศรษฐกิจ
เล็งกา (หมู่บ้าน)

เล็งกา (Sajólenke) เป็นหมู่บ้านในตำบล Rimavská Sobota แคว้นบันสกาบิสตรีตซา ประเทศสโลวาเกีย

**อ้างอิง**
ล็งกา
หนามโมนา

หนามโมนา (Capparis monantha) เป็นพืชในสกุลชิงชี่ กระจายพันธุ์ทางตะวันตกเฉียงใต้ของไทย ลักษณะเป็นไม้ต้นขนาดเล็กสูง 5-15 เมตร ลำต้นเดี่ยว เรือนยอดเป็นพุ่มทึบแผ่กว้างและแตกกิ่งต่ำ เปลือกต้นสีน้ำตาลแตกเป็นร่องลึก ใบ เป็นใบเดี่ยวเรียงสลับรูปไข่หรือรูปรี ปลายใบเรียวแหลม โคนใบมนหรือสอบ ดอกออกเป็นดอกเดี่ยวตามซอกใบหรือปลายกิ่ง สีเหลืองปนเขียว กลีบดอกสีเหลือง มีเกสรเพศผู้จำนวนมาก กลีบดอกมี 4 กลีบ ผลเป็นผลสดแบบมีเนื้อหลายเมล็ด รูปทรงรีหรือรูปไข่

**อ้างอิง**
หมวดหมู่:สกุลชิงชี่
เดอะโรดวอร์ริเออส์

โรดวอร์ริเออร์ส เป็นทีมนักมวยปล้ำที่ประกอบไปด้วย ไมเคิลส์ "ฮอว์ก" เฮคสแตรนด์ และจอห์จ "แอนิมอล" โลรีนายติส เคยปล้ำในสมาคมมาแล้วหลายที่ เช่น AWA ,NWA ,WCW ,WWF/E ,AJPW ,NJPW ,TNA ,SWS ,ZERO1 และWorld Japan เป็นแชมป์แท็กทีมมาแล้วหลายสมาคม ไดแก่ แชมป์แท็กทีม AWA ,แชมป์แท็กทีม WCW, แชมป์แท็กทีม WWF และได้รับการบรรจุเข้าสู่หอเกียรติยศดับเบิลยูดับเบิลยูอีประจำปี 2011

**ผลงานความสำเร็จ**

**เดอะโรดวอร์ริเออร์ส / เลเจียนออฟดูม**
All Japan Pro Wrestling
**NWA International Tag Team Championship (1 time)
*American Wrestling Association
**AWA World Tag Team Championship (1 time)
*Fighting World of Japan Pro Wrestling
**World Japan Tag Team Championship (1 time)
*Georgia Championship Wrestling
**NWA National Tag Team Championship (4 times)
*International Wrestling Superstars
**IWS World Tag Team Championship (1 time)
*i-Generation Superstars of Wrestling
**i-Generation Tag Team Championship (3 times)
*Independent Pro Wrestling
**IPW Tag Team Championship (1 time)
*Jim Crockett Promotions / World Championship Wrestling
**NWA World Six-Man Tag Team Championship (3 times) – with Dusty Rhodes (2) and Genichiro Tenryu (1)
**NWA World Tag Team Championship (Mid-Atlantic version) (1 time)
**Iron Team Tournament (1989)
**Jim Crockett, Sr. Memorial Cup (1986)
*National Wrestling Alliance
**NWA Hall of Fame (Class of 2012)
*Professional Wrestling Hall of Fame and Museum
**(Class of 2011) (Inducted Members: Road Warrior Animal, Road Warrior Hawk, and Paul Ellering)
*Pro Wrestling Illustrated
**PWI Tag Team of the Year (1983–1985, 1988)
**PWI Feud of the Year (1987) with Dusty Rhodes and Nikita Koloff vs. Four Horsemen
**PWI ranked them #1 of the 100 best tag teams during the "PWI Years" in 2003- Quebec Wrestling Hall of Fame
**Class of 2015
*Super World of Sports
**One Night Tag Team Tournament (1991)
*Tokyo Sports
**Special Foreigner Award (1985)
*World Wrestling Federation/Entertainment/WWE
**WWF Tag Team Championship (2 times)
**WWE Hall of Fame (Class of 2011)
*Wrestling Observer Newsletter awards
**Rookies of the Year (1983)
**Tag Team of the Year (1984)
**Wrestling Observer Newsletter Hall of Fame (Class of 1996)

**เดอะเฮลไรเซอส์**
New Japan Pro Wrestling
**IWGP Tag Team Championship (2 times)
*Pro Wrestling Illustrated
**PWI ranked them #58 of the 100 best tag teams of the "PWI Years" in 2003

**เลเจียนออฟดูม 2005**
World Wrestling Entertainment
**WWE Tag Team Championship (1 time)

**อ้างอิง**

**แหล่งข้อมูลอื่น**
roadwarriors-  Professional Wrestling Hall of Fame Profile date=2011-11-06 
หมวดหมู่:กลุ่มนักมวยปล้ำของจิมครอกเคทท์โปรโมชั่น
หมวดหมู่:รายชื่อสมาชิกของโรดวอร์ริเออร์
หมวดหมู่:กลุ่มนักมวยปล้ำของเวิลด์แชมเปี้ยนชิพเรสต์ลิง
หมวดหมู่:กลุ่มนักมวยปล้ำของเวิลด์เรสต์ลิงเอ็นเตอร์เทนเมนต์
หมวดหมู่:ผู้เข้าสู่หอเกียรติยศดับเบิลยูดับเบิลยูอี
หมวดหมู่:หอเกียรติยศและพิพิธภัณฑ์มวยปล้ำอาชีพ
ณัฐพิมล นาฏยลักษณ์

ฟาริด้า วัลเลอร์ (Farida Waller; เกิด 24 ตุลาคม พ.ศ. 2536) หรือ ณัฐพิมล นาฏยลักษณ์ ริด้า ได้รับตำแหน่งมิสยูนิเวิร์สไทยแลนด์ 2012 และเป็นตัวแทนของประเทศไทยในการประกวดนางงามจักรวาล 2012 ณ ลาสเวกัส รัฐเนวาดา สหรัฐ

**ประวัติ**
ณัฐพิมล นาฏยลักษณ์ เกิดเมื่อวันที่ 24 ตุลาคม พ.ศ. 2536 ที่จังหวัดกระบี่ มีชื่อจริงว่า ฟาริด้า วัลเลอร์ เป็นบุตรสาวเพียงคนเดียวของมิคาเอล วัลเลอร์ บิดาชาวนครเวียนนา ประเทศออสเตรีย ซึ่งย้ายมาพำนักในประเทศไทย กับสุพรรณ วรรณปัด มารดาชาวไทยซึ่งประกอบธุรกิจร้านอาหาร ส่วนตัวนับถือศาสนาคริสต์ แต่ชอบเข้าวัดทำบุญทางพุทธศาสนากับมารดาบ่อยครั้ง
ณัฐพิมลสำเร็จการศึกษาจากโรงเรียนอำมาตย์พานิชนุกูล และกำลังศึกษาในระดับอุดมศึกษา คณะอักษรศาสตร์ จุฬาลงกรณ์มหาวิทยาลัย หลังจากเข้าเรียนได้สักพักได้พักการเรียนเพื่อปฏิบัติหน้าที่และเตรียมตัวเข้าประกวดนางงามจักรวาลและได้ลาออกในที่สุด ปัจจุบันเป็นนักศึกษาภาคอินเตอร์ มหาวิทยาลัยกรุงเทพ เนื่องจากผลการเรียนดี จึงได้เรียนฟรี

**ชีวิตส่วนตัว**
ณัฐพิมลสามารถพูดได้ 3 ภาษา คือ ภาษาไทย, อังกฤษ และเยอรมัน ส่วนกิจกรรมที่เธอโปรดปรานคือ ไปโบสถ์, ดำน้ำ และทำอาหาร

**การประกวด**
เธอชื่นชอบการประกวดนางงามมาตั้งแต่เด็ก ด้วยความสนใจเธอจึงศึกษาเวทีประกวดต่าง ๆ ด้วยตนเองผ่านอินเทอร์เน็ต ก่อนตัดสินใจลงประกวดมิสยูนิเวิร์สไทยแลนด์ซึ่งเป็นเวทีแรกของเธอ ซึ่งการประกวดครั้งนี้เธอได้รับตำแหน่งมิสยูนิเวิร์สไทยแลนด์คนที่ 13 ได้สวมมงกุฎ พร้อมทั้งเงินสด 1 ล้านบาท, รถยนต์ และรางวัลอื่น ๆ อีกมากมาย รวมมูลค่ากว่า 3 ล้านบาท ทั้งยังได้รับรางวัลบุคลิกภาพดีพ่วงด้วยอีกหนึ่งรางวัล อนึ่ง เธอเป็นสาวลูกครึ่งไทยคนแรกที่สามารถคว้ามงกุฎบนเวทีมิสยูนิเวิร์สไทยแลนด์ไปครองได้ภายใต้การดูแลของ สุรางค์ เปรมปรีดิ์ ผู้อำนวยการประกวด นับตั้งแต่มีการจัดประกวดมาตั้งแต่ปี พ.ศ. 2543	

**ผลงาน**

**ละครโทรทัศน์**

**ละครชุด**
2562 
บ้านของเรา  ลูกผู้ชายหัวใจทองคำ 
ครูดุจดาว 

**ละครเทิดพระเกียรติ**
2560 
ป่ารักน้ำ 
สลิลา 

**เพลงประกอบละคร**

**อ้างอิง**

**แหล่งข้อมูลอื่น**
 faridawaller/
หมวดหมู่:ผู้ชนะการประกวดมิสยูนิเวิร์สไทยแลนด์
หมวดหมู่:บุคคลจากจังหวัดกระบี่
หมวดหมู่:ชาวไทยเชื้อสายออสเตรีย
หมวดหมู่:บุคคลจากโรงเรียนอำมาตย์พานิชนุกูล
หมวดหมู่:บุคคลจากคณะอักษรศาสตร์ จุฬาลงกรณ์มหาวิทยาลัย
หมวดหมู่:คริสต์ศาสนิกชนชาวไทย
หมวดหมู่:นางแบบไทย
หมวดหมู่:นักแสดงหญิงชาวไทย
หมวดหมู่:นักแสดงละครโทรทัศน์หญิงชาวไทย
หมวดหมู่:นักแสดงหญิงชาวไทยในศตวรรษที่ 21
หมวดหมู่:นางงามไทย
หน่วยความจำเข้าถึงโดยสุ่มแบบพลวัต

หน่วยความจำเข้าถึงโดยสุ่มแบบพลวัต (Dynamic random-access memory, DRAM) หรือ ดีแรม เป็นหน่วยความจำชั่วคราวเข้าถึงโดยสุ่ม (หรือ แรม) โดยเก็บข้อมูลแต่ละบิตในแต่ละตัวเก็บประจุซึ่งอยู่ภายในแผงวงจรรวมของหน่วยความจำ การทำงานอาศัยการเก็บประจุและการเสียประจุของแต่ละตัวเก็บประจุซึ่งจะใช้แทนค่า 0 และ 1 ของแต่ละบิตได้ แต่เมื่อหน่วยความจำมีการเสียประจุออกจึงทำให้ข้อมูลที่เก็บไว้นั้นอันตรธานหายไปด้วย ดังนั้นการใช้ดีแรมจึงต้องมีการทวนความจำให้กับดีแรมอย่างสม่ำเสมอตราบเท่าที่ยังต้องการให้มันเก็บข้อมูลได้อยู่ จึงทำให้เรียกแรมชนิดนี้ว่าพลวัต (ซึ่งต่างจากเอสแรม) และทำให้ดีแรมถือเป็นหน่วยความจำชั่วคราวด้วย
ดีแรมยังถูกใช้เป็นหน่วยความจำหลักในระบบคอมพิวเตอร์ เช่น คอมพิวเตอร์ตั้งโต๊ะ, โน้ตบุ๊ค และสมาร์ทโฟน กล่าวคือคำว่า "แรม" ที่นิยมเรียกกันนั้นก็เป็นแรมชนิด ดีแรม นั่นเอง (เป็นประเภท DDR SDRAM)
จุดเด่นอย่างหนึ่งของดีแรมก็คือความง่ายของโครงสร้าง กล่าวคือมีเพียงทรานซิสเตอร์หนึ่งตัวประกอบกับตัวเก็บประจุหนึ่งตัวก็เพียงต่อการเก็บข้อมูลหนึ่งบิตแล้ว ต่างกับหน่วยความจำอย่างเอสแรมที่อาจะต้องใช้ 4-6 ทรานซิสเตอร์เพื่อเก็บข้อมูลหนึ่งบิตเท่ากัน ความง่ายนี่เองทำให้ดีแรมมีความจุต่อพื้นที่สูงกว่าเอสแรม และได้รับความนิยมมากกว่า
หมวดหมู่:ประวัติฮาร์ดแวร์คอมพิวเตอร์
หมวดหมู่:หน่วยความจำคอมพิวเตอร์
หมวดหมู่:สิ่งประดิษฐ์ของสหรัฐ
ไก่เถื่อน

ไก่เถื่อน หรือ ไก่ป่า เป็นสกุลของสัตว์ปีกที่บินไม่ได้ ในวงศ์ไก่ฟ้าและนกกระทา (Phasianidae) สกุลหนึ่ง ใช้ชื่อสกุลว่า Gallus ซึ่งเป็นภาษาละตินที่หมายถึง "ไก่ตัวผู้" พวกมันเริ่มแยกจากบรรพบุรุษประมาณ 4–6 ล้านปีก่อน
ไก่เถื่อน มีลักษณะสำคัญแตกต่างจากไก่สกุลอื่น ๆ ในวงศ์เดียวกัน คือ บนหัวมีหงอนที่เป็นเนื้อไม่ใช่ขน มีเหนียงทั้ง 2 ข้างห้อยลงมาที่โคนปากและคาง ที่บริเวณใบหน้าและคอเป็นหนังเกลี้ยงไม่มีขน ขนตามลำตัวมีสีสันสวยงาม ขนหางตั้งเรียงกันเป็นสันสูงตรงกลาง มีขนหาง 14-16 เส้น เส้นกลางยาวปลายแหลมและอ่อนโค้ง ที่แข้งมีเดือยแหลมข้างละอันเป็นอาวุธที่ใช้ในการป้องกันตัว มีความแตกต่างระหว่างเพศชัดเจน โดยตัวเมียมีขนาดเล็กกว่าตัวผู้และขนมีสีไม่ฉูดฉาดเท่าตัวผู้ แข้งไม่มีเดือย หงอนและเหนียงมีขนาดเล็กเห็นชัดเจน
พบกระจายพันธุ์ในทวีปเอเชีย ตั้งแต่ทวีปยูเรเชีย จนถึงอนุทวีปอินเดีย, เอเชียอาคเนย์ และภาคใต้ของจีน เช่น มณฑลยูนนาน โดยพบทั้งผืนแผ่นดินใหญ่และส่วนที่เป็นเกาะหรือหมู่เกาะ ถึงแม้ว่าไก่เหล่านี้มีต้นกำเนิดอยู่ในเอเชีย แต่มีผู้พบซากไก่เถื่อนในภูมิภาคของชิลี ซึ่งสืบอายุถึง ค.ศ. 1321–1407 เป็นหลักฐานถึงความเป็นไปได้ในการอพยพของชาวโพลีนีเชียยผ่านมหาสมุทรแปซิฟิก
ไก่ในสกุลนี้ ถือได้ว่าเป็นไก่ที่ผูกพันกับมนุษย์มาอย่างยาวนาน โดยมีหลักฐานว่ามนุษย์ได้นำไก่ในสกุลนี้มาเลี้ยงเป็นสัตว์เลี้ยงในครัวเรือน เพื่อการบริโภคเป็นเวลานานกว่า 4,000 ปีมาแล้วในยุคเมโสโปเตเมีย หรือในสมัยสุโขทัย ในประวัติศาสตร์ไทย การล่าไก่ป่าถือเป็นวิถีการดำรงชีวิตอย่างหนึ่งของผู้คนในสมัยนั้น ก่อนที่จะมีการพัฒนาสายพันธุ์จนมาเป็นไก่บ้านอย่างในปัจจุบัน และในส่วนการเลี้ยงเป็นสัตว์เลี้ยงสวยงามและความเพลินเพลินก็พัฒนามาเป็นไก่แจ้หรือไก่ชน ที่มีการจิกตีกันเป็นการละเล่นในหลายวัฒนธรรม

**อนุกรมวิธาน**

**ชนิดขยาย**
ไก่สกุลนี้มี 4 ชนิด

**อ้างอิง**
  isbn = 978-0-7136-3966-7 

**แหล่งข้อมูลอื่น**
 Gallus
หมวดหมู่:วงศ์ไก่ฟ้าและนกกระทา
ปูดำ

ปูดำ, ปูแดง, ปูทองแดง (ชื่อวิทยาศาสตร์: Scylla olivacea) เป็นปูในสกุลปูทะเล มีกระดองกลมรีเป็นรูปไข่ ในประเทศไทยเป็นปูที่พบได้มากที่สุดในสกุลปูทะเล ทำให้ในหลายครั้งปูดำถูกใช้เรียกครอบคลุมถึงปูทุกชนิดในสกุล

**ลักษณะ**
ลักษณะโดยทั่วไปเหมือนปูทะเล แตกต่างตรงที่ขอบระหว่างนัยน์ตาปูเขียวมีหนาม 4 อัน มีลักษณะมนปาน ฐานกว้างและชี้ออกด้านข้าง ส่วนด้านข้างนัยน์ตาแต่ละข้างมีหนามข้างละ 8-9 อัน หนามแหลมที่ปล้องกลางของกล้ามไม่ชัดเจนทั้งด้านในและด้านนอก ก้ามไม่มีจุดสี ครึ่งล่างของหน้าก้ามมีสีน้ำตาล น้ำตาลแดง หรือแดง ไม่มีลายร่างแหบนรยางค์

**การกระจายพันธุ์**
พบกระจายพันธุ์อยู่ตามแถบชายฝั่งเอเชียใต้ ปากีสถาน ญี่ปุ่น เอเชียตะวันออกเฉียงใต้ ไปจนถึงตอนเหนือของออสเตรเลีย โดยอาศัยอยู่ในโคลนตมตามป่าชายเลนหรือปากแม่น้ำที่น้ำท่วมถึง กินอาหารจำพวกสัตว์น้ำขนาดเล็ก ซากสัตว์ต่าง ๆ  สำหรับในประเทศไทยพบได้ทั้งฝั่งอ่าวไทยและฝั่งอันดามัน
จิ้งจกดิน

จิ้งจกดิน (Leaf-toed gecko, Indochinese leaf-toed gecko) สัตว์เลื้อยคลานสกุลหนึ่ง ในวงศ์จิ้งจกและตุ๊กแก (Gekkonidae) ใช้ชื่อสกุลว่า Dixonius โดยตั้งชื่อมาจากนาย James R. Dixon (เจมส์ อาร์. ดิกสัน) นักวิทยาสัตว์เลื้อยคลานและสัตว์สะเทินน้ำสะเทินบกแห่งมหาวิทยาลัยเท็กซัสเอแอนด์เอ็ม 
จิ้งจกดินจัดเป็นสัตว์เลื้อยคลานขนาดเล็ก มักจะหากินอยู่ตามพื้นดิน, กองหิน, โคนต้นไม้, ตอไม้ รวมถึงผาหินในระดับต่ำ หากินในเวลากลางคืน ตอนกลางวันมักจะซ่อนตัวตามซอกหิน, โพรงไม้ หรือกองใบไม้เหนือพื้นดิน วางไข่ครั้งละ 2 ฟอง พบได้ทั้งในป่าและรวมถึงในตัวเมือง เช่น สวนสาธารณะ
พบกระจายพันธุ์ทั่วไปในประเทศไทย และประเทศเพื่อนบ้าน เ่ช่น ลาว, กัมพูชา, เวียดนาม

**การจำแนก**
แบ่งออกเป็นชนิดต่าง ๆ ดังนี้ 

**อ้างอิง**

**แหล่งข้อมูลอื่น==
อักษรไกถี

อักษรไกถี (कैथी), หรืออักษรกยถี หรืออักษรกยัสถี เป็นชื่อของอักษรที่เคยใช้ในอินเดียเหนือสมัยโบราณ โดยเฉพาะบริเวณที่ต่อมาจะเป็นจังหวัดตะวันตกเฉียงเหนือ อวัธ และพิหาร ซึ่งเคยใช้เป็นตัวอักษรในทางกฎหมาย การบริหาร และบันทึกส่วนตัว

**ที่มา**
ชื่อของอักษรไกถีได้มาจากคำว่า กยัสถะ ซึ่งเป็นกลุ่มทางสังคมในอินเดีย ชุมชนกยัสถะมีความสัมพันธ์ใกล้ชิดกับเจ้านครรัฐและรัฐบาลอาณานิคมในอินเดียเหนือ อักษรจึงมีชื่อว่าอักษรไกถี 

**ประวัติ**
อักษรไกถีในรูปแบบตัวพิมพ์เมื่อราว พ.ศ. 2393
เอกสารที่เขียนด้วยอักษรไกถิที่ตรวจสอบได้พบตั้งแต่ราวพุทธศตวรรษที่ 21 อักษรนี้ใช้มากในสมัยจักรวรรดิโมกุล ในราว พ.ศ. 1933 ในสมัย บริติชราช อักษรนี้เป็นอักษรทางการในศาลของพิหาร ซึ่งนิยมใช้อักษรไกถีมากกว่าอักษรเทวนาครี แต่ต่อมาความนิยมใช้ได้ลดลง


**ยูนิโคด**

**อ้างอิง**

**แหล่งข้อมูลอื่น**
 อักษรไกถี
หมวดหมู่:อักษรโบราณ
หมวดหมู่:อักษรที่ใช้กันอยู่ในประเทศอินเดีย
หมวดหมู่:อักษรในตระกูลอักษรพราหมี
จุดแมคเบอร์เนย์

จุดแมคเบอร์เนย์ (McBurney's point) เป็นชื่อของตำแหน่งหนึ่งบนหน้าท้องบริเวณด้านขวาล่างของหน้าท้อง อยู่บนตำแหน่ง 1/3 ของเส้นที่ลากจาก ASIS ไปยังสะดือ สัมพันธ์กับตำแหน่งของไส้ติ่งในคนส่วนใหญ่ โดยเป็นจุดของฐานของไส้ติ่งบริเวณที่แยกออกมาจากลำไส้ใหญ่ส่วนต้น

**ความสำคัญทางคลินิก**
Normal location of the appendix relative to other organs of the digestive system (anterior view). Cecum and appendix are visible at bottom left.
อาการกดเจ็บบริเวณจุดแมคเบอร์เนย์หรืออาการแสดงของแมคเบอร์เนย์ (McBerney's sign) เป็นอาการแสดงของโรคไส้ติ่งอักเสบ 
หมวดหมู่:อาการแสดง

**References**

**External links**
 doi=10.1007/s00276-002-0069-7
สิงโตมาไซ

สิงโตมาไซ หรือ สิงโตแอฟริกาตะวันออก (Masai lion, East African lion; Panthera leo nubica) เป็นชนิดย่อยของสิงโตชนิดหนึ่งในทวีปแอฟริกา
พบกระจายพันธุ์ในแถบแอฟริกาตะวันออก โดยชนิดต้นแบบได้รับการอธิบายว่ามาจาก "นิวเบีย"  รวมถึงชนิดย่อยที่เคยใช้ชื่อวิทยาศาสตร์ว่า massaica ซึ่งได้รับการอธิบายไว้ในขั้นต้นจากดินแดนแทนกันยีกาในแอฟริกาตะวันออก 
สิงโตมาไซมีช่วงขาที่เรียวยาว แลดูปราดเปรียวและช่วงหลังโค้งน้อยกว่าสิงโตชนิดย่อยอื่น ๆ ตัวผู้มีกระจุกขนปานกลางบนข้อเข่าและขนแผงคอจะขึ้นไม่เต็ม แต่จะมีลักษณะเสยไปด้านหลังเหมือนผมที่ถูกหวี 
ตัวผู้มีขนาดโดยทั่วไป 2.5-3.0 เมตร (8.2-9.8 ฟุต) รวมถึงหาง ตัวที่ยังไม่โตเต็มที่มักจะมีขนาดเล็กเพียง 2.3-2.6 เมตร (7.5-8.5 ฟุต) น้ำหนักตัวผู้อยู่ระหว่าง 145-205 กิโลกรัม (320-452 ปอนด์) และตัวเมียอยู่ที่ 100-165 กิโลกรัม (220-364 ปอนด์) มีความสูงตั้งแต่ปลายตีนถึงช่วงไหล่ของทั้งสองเพศอยู่ที่ 0.9-1.10 เมตร (3.0-3.6 ฟุต) 
ภาพ:Tsavo lions closer.jpg|thumb|left|คู่ตัวผู้ที่มีแผงคอขึ้นไม่เต็มที่ซาโว
สิงโตมาไซตัวผู้เป็นที่รู้จักเป็นอย่างดีถึงลักษณะของประเภทแผงคอ การพัฒนาแผงคอสัมพันธ์กับอายุ ตัวที่มีอายุมากกว่ามีแผงคอกว้างขวางมากขึ้นกว่าตัวที่อายุน้อยกว่า และแผงคอยังคงยาวไปได้ถึงอายุ 4-5 ปี ตัวผู้จะกลายเป็นสิงโตตัวเต็มวัยได้จากการผสมพันธุ์ ตัวผู้ที่อาศัยอยู่ในพื้นที่ที่สูงกว่า 800 เมตร (2,600 ฟุต) มีแผงคอที่ใหญ่และกว้างกว่าสิงโตที่พบในแถบที่ราบลุ่มและอบอุ่นของทางตะวันออกและทางตอนเหนือของเคนยา ซึ่งพบว่ามีแผงคอที่ไม่สมบูรณ์และมีลักษณะบ่งบอกถึงทางเพศที่ไม่เต็มที่อีกด้วย.

**อ้างอิง**

**แหล่งข้อมูลอื่น**
หมวดหมู่:สิงโต
เกาะตะรุเตา

ชายหาดของเกาะตะรุเตา
เกาะตะรุเตา เป็นเกาะหลัก เกาะใหญ่ที่สุดในอุทยานแห่งชาติตะรุเตา ซึ่งประกอบด้วยเกาะน้อยใหญ่จำนวน 51 เกาะ ตั้งอยู่ในช่องแคบมะละกา ในท้องที่ตำบลเกาะสาหร่าย อำเภอเมืองสตูล จังหวัดสตูล ด้านใต้ของเขตอุทยานแห่งชาติตะรุเตา ห่างจากเกาะลังกาวี ของมาเลเซีย 4.8 กิโลเมตร รวมทั้งพื้นที่บนเกาะและทะเลประมาณ 931,250 ไร่ หรือ 1,490 ตารางกิโลเมตร

**ประวัติศาสตร์**
คำว่า "ตะรุเตา" เป็นภาษามลายู เพี้ยนมาจากคำว่า เตอลุกตาวาร์ (Teluk Tawar) แปลว่า "อ่าวจืด" หรือ "อ่าวน้ำจืด" เพราะบนเกาะแห่งนี้เป็นเกาะที่เดียวที่มีธารน้ำจืดอยู่ด้วย 
ใน พ.ศ. 2479 มีการประกาศพระราชบัญญัติกักกันผู้มีสันดานเป็นโจรผู้ร้าย กรมราชทัณฑ์จึงหาสถานที่ที่มีภูมิประเทศเหมาะสม ซึ่งในที่สุดได้เลือกเกาะตะรุเตาและจัดตั้งขึ้นเป็นทัณฑสถาน โดยเมื่อวันที่ 13 กรกฎาคม พ.ศ. 2480 กลุ่มบุกเบิกของกรมราชทัณฑ์ ภายใต้การนำของขุนพิธานทัณฑทัย ได้ขึ้นสำรวจเกาะตะรุเตาบริเวณอ่าวตะโละอุดังและอ่าวตะโละวาว เพื่อจัดทำเป็นทัณฑสถาน โดยฟันฝ่าอุปสรรคทางธรรมชาตินานัปการเป็นเวลา 11 เดือน งานบุกเบิกจึงสิ้นสุดลง หลังจากเดือนมิถุนายน พ.ศ. 2481 เกาะตะรุเตาก็เป็นทัณฑสถานและเป็นนิคมฝึกอาชีพของนักโทษเด็ดขาด และนักโทษผู้มีสันดานเป็นผู้ร้าย ต่อมาได้มีพระราชกฤษฎีกากำหนดเขตหวงห้ามที่ดินบนเกาะนี้ เพื่อประโยชน์แก่การราชทัณฑ์โดยประกาศในราชกิจจานุเบกษา เล่ม 56 หน้า 566 ลงวันที่ 29 พฤษภาคม พ.ศ. 2482 ปลาย พ.ศ. 2482 รัฐบาลได้ส่งนักโทษการเมืองจากคดีกบฏบวรเดช (พ.ศ. 2476) และกบฏนายสิบ (พ.ศ. 2478) จำนวน 70 นาย มายังเกาะตะรุเตาซึ่งถูกกักบริเวณไว้ที่อ่าวตะโละอุดัง โดยจำนวนนักโทษทั้งหมดมีราว 4,000 คน
ในช่วงสงครามมหาเอเชียบูรพา (พ.ศ. 2484-2488) เกาะตะรุเตาถูกตัดขาดออกจากแผ่นดินใหญ่ เกิดปัญหาขาดแคลนอาหาร ยา และเครื่องใช้ต่าง ๆ ต้น พ.ศ. 2487 ผู้คุมนักโทษได้ทำตัวเป็นโจรสลัดเข้าปล้นสะดมเรือบรรทุกสินค้าชาวไทยและต่างประเทศที่แล่นแผ่นไปมา ในที่สุดรัฐบาลไทยและทหารอังกฤษได้เข้าปราบโจรสลัดเกาะตะรุเตาสำเร็จเมื่อ พ.ศ. 2489 และอีกสองปีต่อมากรมราชทัณฑ์ จึงได้ยกเลิกนิคมฝึกอาชีพตะรุเตาในที่สุด
ในเกาะมีนักโทษการเมืองรวมกว่า 4,000 คน นักโทษเหล่านี้ถูกทารุณกรรมหลายรูปแบบ ทั้งการเฆี่ยนตี สมอบก การใช้แรงงานอย่างทารุณกรรม รวมถึงการฆาตกรรม เช่นการยิงทิ้ง ทั้งนี้ยังเจอกับนักการเมือง ที่ฉ้อราษฎร์บังหลวง กักตุนยารักษาโรค อาหาร เป็นเหตุให้ต้องมีความอดอยาก เจ็บป่วยเหมือนขังลืม นักโทษที่หลงเหลือได้รับการอภัยโทษ ตาม พ.ร.บ.นิรโทษกรรมแก่บรรดานักการเมือง เมื่อ 1 สิงหาคม 2487 โดย นายควง อภัยวงศ์
ต่อมาใน พ.ศ. 2516 จึงได้มีการประกาศให้เป็นอุทยานแห่งชาติทางทะเล

**ดูเพิ่ม**
อุทยานแห่งชาติตะรุเตา

**อ้างอิง**

**แหล่งข้อมูลอื่น**
เกาะตะรุเตา-  รูปถ่ายเกาะตะรุเตา date=2015-04-18 
ตะรุเตา
ตะรุเตา
หมวดหมู่:อุทยานแห่งชาติตะรุเตา
สิทธิสตรีในกัมพูชา

สตรีในกัมพูชามีภาพลักษณ์เช่นเดียวกับอัปสราในนครวัดคือมีรอยยิ้มสุภาพ นอกจากนั้น ภาพลักษณ์ของสตรีในอุดมคติยังได้จากนิทานพื้นบ้าน Srey Kroup Leakhnak ในชนบท หญิงกัมพูชามีบทบาทในการดูแลบ้าน เป็นผู้ดูแลสมาชิกในครอบครัวและการเงิน รักษาพรหมจรรย์จนกว่าจะแต่งงาน เป็นภรรยาที่ซื่อสัตย์ เป็นที่ปรึกษาแก่ผู้เป็นสามี อย่างไรก็ตาม ในปัจจุบัน  หญิงกัมพูชาก้าวพ้นจากโลกในครอบครัว เข้ามาสู่การทำงานนอกบ้านและโลกทางการเมืองมากขึ้น

**การทำงาน**
หญิงใกล้เสียมราฐ
เมื่อสงครามกลางเมืองกัมพูชาสิ้นสุดลง กัมพูชาประสบปัญหาขาดแคลนแรงงานชาย ทำให้หญิงมีบทบาทในการทำงานมากขึ้น ภายใต้กฎหมายของกัมพูชา หญิงที่ทำงานจะได้ค่าแรงเช่นเดียวกับชาย แต่ในความเป็นจริงยังมีหญิงที่ได้ค่าแรงต่ำกว่าชายอยู่ ในช่วง พ.ศ. 2533 มีการอพยพเข้ามาทำงานในเมืองมากขึ้น

**ศาสนา**
แม่ชีในกัมพูชา
หญิงมีบทบาทในศาสนาพุทธและการเข้าร่วมพิธีกรรมและงานเฉลิมฉลองทางศาสนา หญิงที่มีอายุมากหรือเป็นหม้ายมักบวชชี

**การศึกษา**
ใน พ.ศ. 2547 มีสตรีกัมพูชา 45% ที่รู้หนังสือและมีเพียง 16% ที่จบการศึกษาระดับมัธยมศึกษาตอนต้น สาเหตุที่ทำให้เด็กหญิงในกัมพูชามีการศึกษาน้อยมีหลายประการ เช่น ต้องเลี้ยงน้องอยู่กับบ้าน ทำงานบ้าน หรือโรงเรียนอยู่ไกลเกินไป  แต่แนวโน้มการศึกษาของหญิงในกัมพูชากำลังเพิ่มขึ้น ใน พ.ศ. 2547 20% ของผู้สำเร็จการศึกษาจากมหาวิทยาลัยเป็นผู้หญิง

**สถานะทางการเมือง**
ก่อน พ.ศ. 2523 หญิงกัมพูชาที่มีบทบาททางการเมืองมีน้อยมาก แต่หลังจาก พ.ศ. 2536 เป็นต้นมา มีหญิงเข้าร่วมในการเมืองและองค์ต่างๆมากขึ้นเพื่อเคลื่อนไหวเกี่ยวกับสิทธิสตรี ใน พ.ศ. 2537 สมาชิกสมัชชาแห่งชาติเป็นหญิง 10% สมาชิกสภาระดับชุมชนเป็นหญิง 8%.

**สถานะทางกฎหมาย**
สถานะทางกฎหมายในกัมพูชา ระบุว่าชายและหญิงมีสิทธิเท่าเทียมกัน  หญิงมีสิทธิในการหย่าร้างได้ง่าย

**โสเภณี**
โสเภณีในกัมพูชาเกี่ยวข้องกับผู้หญิงระดับล่างและหญิงจากเวียดนาม มีความเชื่อมโยงกับขบวนการค้ามนุษย์ในประเทศไทย การแพร่หลายของโสเภณีทำให้เกิดการแพร่ระบาดของโรคเอดส์

**สวัสดิการ**
ในชนบท หญิงมักพบปัญหาความรุนแรงเพราะมีการศึกษาต่ำ จึงปกป้องตัวเองได้น้อยจากอาชญากรรม การข่มขืน ความไม่เท่าเทียมทางเพศง

**สถานะทางสังคม**
บริกรหญิงวัยรุ่นในกัมพูชา กำลังรอลูกค้า
หญิงวัยรุ่นในปัจจุบันในกัมพูชาได้รับอิทธิพลจากตะวันตกมาก หญิงกัมพูชาโดยเฉพาะในพนมเปญดื่มแอลกอฮอล์มากขึ้น  มักมีปัญหาความขัดแย้งในครอบครัว มีเพื่อนชายมาก 

**อ้างอิง**

**อ่านเพิ่มเติม**
McCarthy, Casey.  Cambodia's First Lady becomes National Champion for Women's and Children's Health date=2012-03-19 , February 21, 2011, un.org.kh- Cambodia's First Lady appointed national champion for women’s and children’s health, Feature Story, February 23, 2011, unaids.org- The Situation of Women in Cambodia, July 2004, 55 pages.
*Staff.  Accelerating the Global Health Initiative: Cambodia's HIV/AIDS Efforts Put Women in the Driver's Seat date=2011-03-14 , Women in Development, February/March 2011, USAID from the American people, usaid.gov- Outreach Worker Manual date=2011-01-24 , Cambodian Women's Health Project, January 1998, 60 pages, cancercontrol.cancer.gov

**แหล่งข้อมูลอื่น**
 Cambodian Women's Crisis Center (CWCC)- Women's Media Centre of Cambodia- Cambodia Women Health Organization date=2011-08-13 
หมวดหมู่:ผู้หญิงกัมพูชา
รายชื่อเกาะของประเทศกัมพูชา

ต่อไปนี้เป็นรายชื่อเกาะในประเทศกัมพูชา:

**เกาะในเขตจังหวัดเกาะกง**
เกาะตาทีม

**เกาะในเขตจังหวัดพระสีหนุ**
ไฟล์:Sok San Beach bay Koh Rong.jpg|thumb|alt=A beach scene on Koh Tonsay|หาดสุขสันต์ของเกาะรง

**เกาะของจังหวัดแกบ**
ไฟล์:Koh Tonsay 2.jpg|thumb|alt=A beach scene on Koh Tonsay|ชายหาดของเกาะทอนซาย
หมวดหมู่:ภูมิศาสตร์กัมพูชา
กัมพูชา
หมวดหมู่:เกาะในประเทศกัมพูชา
หมวดหมู่:เกาะในอ่าวไทย
โรงพยาบาลมหาราชนครราชสีมา

โรงพยาบาลมหาราชนครนครราชสีมา ตั้งอยู่ในเขตเทศบาลนครนครราชสีมา ตำบลในเมือง อำเภอเมืองนครราชสีมา จังหวัดนครราชสีมา ก่อตั้งขึ้นเมื่อปี พ.ศ. 2452 เป็นโรงพยาบาลศูนย์ประจำจังหวัดนครราชสีมา และเป็นโรงพยาบาลศูนย์ในภูมิภาคที่มีขนาดใหญ่ที่สุดในสำนักงานปลัดกระทรวงสาธารณสุข มีจำนวนเตียงรองรับผู้ป่วยได้ 1,387 เตียง เป็นศูนย์แพทยศาสตรศึกษาชั้นคลินิก สถาบันสมทบเพื่อการผลิตแพทย์ให้กับคณะแพทยศาสตร์โรงพยาบาลรามาธิบดี มหาวิทยาลัยมหิดล

**ประวัติ**
 วันที่ 28 กันยายน 2452 ได้เริ่มก่อตั้งขึ้นตามประกาศจัดตั้งสุขาภิบาล ตำบลโพธิ์กลาง โดยได้มีการก่อตั้งโรงพยาบาลขึ้น 2 แห่ง คือ
# โรงพยาบาลสุขาภิบาลที่ 1 รับรักษาผู้ป่วยโรคทั่วไปที่ ต.โพธิ์กลาง อ.เมืองนครราชสีมา จ.นครราชสีมา
# โรงพยาบาลสุขาภิบาลที่ 2 รับรักษาผู้ป่วยโรคติดต่อ ตั้งอยู่ที่ ต.สวนหม่อน อ.เมืองนครราชสีมา จ.นครราชสีมา ต่อมาได้ย้ายโรงพยาบาลสุขาภิบาลที่ 1 จากตำบลโพธิ์กลาง มารวมกับโรงพยาบาลสุขาภิบาลที่ 2 ตำบลสวนหม่อนและเรียกว่า โรงพยาบาลสวนหม่อน- วันที่ 1 กุมภาพันธ์ 2478 ได้โอนกิจการของโรงพยาบาลสุขาภิบาล หรือ โรงพยาบาลสวนหม่อน ไปสังกัดเทศบาลเมืองนครราชสีมา และเรียกชื่อว่า โรงพยาบาลเทศบาลเมืองนครราชสีมา- วันที่ 1 กันยายน 2497 ได้โอนกิจการโรงพยาบาลเทศบาลเมืองนครราชสีมา ไปสังกัดกรมการแพทย์ กระทรวงสาธารณสุขและเรียกชื่อใหม่ว่า โรงพยาบาลเมืองนครราชสีมา จัดระดับเป็นโรงพยาบาลประจำจังหวัด- ในปี พ.ศ. 2517 โรงพยาบาลนครราชสีมา ได้รับการพิจารณาให้จัดตั้งเป็นโรงพยาบาลศูนย์แห่งหนึ่ง ของภาคตะวันออกเฉียงเหนือ- วันที่ 5 กันยายน 2524 เพื่อเป็นการเฉลิมพระเกียรติพระบาทสมเด็จพระเจ้าอยู่หัวรัชกาลที่ 9 กระทรวงได้นำความกราบบังคมทูลพระกรุณา พระราชทานชื่อเป็น โรงพยาบาลมหาราชนครราชสีมา

**	ที่ตั้งและอาณาเขต**
ตั้งอยู่เลขที่ 49 ถนนช้างเผือก ตำบลในเมือง อำเภอเมืองนครราชสีมา จังหวัดนครราชสีมา มีพื้นที่รวมทั้งสิ้น 136 ไร่ 82 ตารางวา โดยมีอาณาเขตติดต่อ ดังนี้- ทิศเหนือ จดกับ ที่ดินของเอกชน- ทิศใต้ จดกับ ลำตะคองที่มีตลิ่งสูงชัน- ทิศตะวันออก จดกับ ถนนช้างเผือกซึ่งเชื่อมต่อระหว่างถนนมิตรภาพเส้นในและถนนมิตรภาพเส้นนอก- ทิศตะวันตก จดกับ ถนนมหาราช

**สถาบันร่วมผลิตแพทย์**

**หลักสูตรแพทยศาสตรบัณฑิต**
ศูนย์แพทยศาสตรศึกษาชั้นคลินิก โรงพยาบาลมหาราชนครราชสีมา
โรงพยาบาลมหาราชนครราชสีมา เป็นโรงพยาบาลที่ร่วมผลิตแพทย์โครงการผลิตแพทย์เพื่อชาวชนบท ในระดับชั้นคลินิก (ชั้นปี 4 - 6) โดยความร่วมมือกับคณะแพทยศาสตร์โรงพยาบาลรามาธิบดี มหาวิทยาลัยมหิดล

**หลักสูตรวิทยาศาสตรบัณฑิต สาขาวิชาฉุกเฉินการแพทย์**
โรงพยาบาลมหาราชนครราชสีมา ยังเป็นสถาบันร่วมผลิตนักฉุกเฉินการแพทย์ (Paramedic) ในหลักสูตรวิทยาศาสตรบัณฑิต สาขาวิชาฉุกเฉินการแพทย์ ของคณะแพทยศาสตร์ มหาวิทยาลัยมหาสารคามด้วย

** ดูเพิ่ม**
 กระทรวงสาธารณสุข (ประเทศไทย)- โรงพยาบาลในประเทศไทย

**อ้างอิง**
หมวดหมู่:โรงพยาบาลที่ก่อตั้งในปี พ.ศ. 2452
โรงพยาบาล
โรงพยาบาล
หมวดหมู่:โรงพยาบาลในอำเภอเมืองนครราชสีมา
หมวดหมู่:โรงพยาบาลศูนย์ในประเทศไทย
หมวดหมู่:ศูนย์แพทยศาสตรศึกษาชั้นคลินิก
หมวดหมู่:โรงพยาบาลร่วมสอนในสังกัดคณะแพทยศาสตร์โรงพยาบาลรามาธิบดี มหาวิทยาลัยมหิดล
โรงพยาบาลค่ายสุรนารี

โรงพยาบาลค่ายสุรนารี เป็นโรงพยาบาลประจำกองทัพภาคที่ 2

**ประวัติโรงพยาบาล**
พ.ศ. 2443 ก่อตั้งกองการพยาบาล 1 กอง ในกรมทหารบกนครราชสีมา มี พลตรี หม่อมเจ้าศรีไศเฉลิมศักดิ์ เป็นผู้บังคับบัญชา สำหรับกองพยาบาลนั้นมี ร้อยเอก หลวงบำรุงรสระงับพยาธิ (ชื่น) แพทย์แผนโบราณเป็นผู้บังคับกอง แบ่งการรักษาออกเป็น ๒ แผนก คือ คนไข้ทางยา และ คนไข้ทางบาดแผล ยาที่ใช้เป็นยาแผนโบราณ เช่น ยาต้มและยาผง พื้นที่ทำการเป็นโรงไม้พื้นกระดานฝาขัดแตะและหลังคามุงแฝกหนึ่งโรง เป็นที่รักษาพยาบาลและที่ทำการด้วย จุคนไข้ประมาณ 100 คน
พ.ศ. 2447 กรมทหารบกนครราชสีมา ได้เปลี่ยนเป็น  กองพลที่ 5 ดังนั้น กองพยาบาลจึงได้เปลี่ยนชื่อเป็น กองพยาบาลที่ 5
พ.ศ. 2468 ได้เปลี่ยนชื่อกองพยาบาลในกองพลทหารบกที่ 5 มาเป็น กองเสนารักษ์ ในกองพลทหารบกที่ 5
พ.ศ. 2493 กอง. สร. มณฑล 3 ได้เปลี่ยนชื่อเป็น โรงพยาบาลภาคที่ 2 และไปขึ้นการบังคับบัญชากับภาคทหารบกที่ 2
พ.ศ. 2499 ได้เปลี่ยนชื่อโรงพยาบาลภาคทหารบกที่ 2 เป็น โรงพยาบาลสุรนารี โอนการบังคับบัญชาไปขึ้นกับ มทบ. 3
พ.ศ. 2504 ขึ้นการบังคับบัญชากองทัพภาคที่ 2
พ.ศ. 2507 โรงพยาบาลสุรนารี ได้ย้ายจากที่ตั้งเดิม ( กองพันเสนารักษ์ที่ 3 ในปัจจุบัน) มาอยู่ที่บริเวณหนองนางแหนบ ( บุ่งตาหลั่ว) 
พ.ศ. 2509 โอนการบังคับบัญชาไปขึ้นกับมณฑลทหารบกที่ 3 อีกครั้งหนึ่ง
พ.ศ. 2512 โอนการบังคับบัญชา โรงพยาบาลค่ายสุรนารี ไปขึ้นกับกองทัพภาคที่ 2 เป็นโรงพยาบาลทั่วไปของกองทัพบก ขึ้นตรงการบังคับบัญชาต่อกองทัพภาคที่ 2
พ.ศ. 2516 โรงพยาบาลค่ายสุรนารี ได้รับพระราชทานชื่อเป็น โรงพยาบาลค่ายสุรนารี

**รายนามผู้บังคับบัญชา**

**อ้างอิง**
หมวดหมู่:โรงพยาบาลในอำเภอเมืองนครราชสีมา
หมวดหมู่:โรงพยาบาลในสังกัดกองทัพบกไทย
หมวดหมู่:โรงพยาบาลที่ก่อตั้งในปี พ.ศ. 2443
หมวดหมู่:ก่อตั้งในสยามในปี พ.ศ. 2443
แก๊งม่วนป่วนไทยแลนด์

แก๊งม่วนป่วนไทยแลนด์ (p=Rén Zài Jiǒngtú zhī Tài Jiŏng; Lost in Thailand) เป็นภาพยนตร์ตลกที่ออกฉายในปี พ.ศ. 2555 กำกับโดยนักแสดงตลกชาวจีน สวี่ เจิง ถ่ายทำที่กรุงเทพมหานครและจังหวัดเชียงใหม่ เปิดตัวครั้งแรกในประเทศจีนเมื่อวันที่ 12 ธันวาคม พ.ศ. 2555 และประสบความสำเร็จเป็นอย่างสูง ทำรายได้ถึง 129 ล้านเหรินหมินปี้ในสามวันแรก และ 295 ล้านเหรินหมินปี้ในหนึ่งสัปดาห์ ทำสถิติเป็นหนังจีนที่เปิดตัวสูงสุดตลอดกาลในจีนแผ่นดินใหญ่  (ก่อนที่ถูกทำลายสถิติลงในเดือนกรกฎาคมปี พ.ศ. 2557 จากเรื่อง Monster Hunt และภาพยนตร์แอนิเมชันเรื่อง Monkey King: Hero is Back)

**เนื้อเรื่องย่อ**
นักวิจัยชาวจีน ฉือลัง (สวี่ เจิง) คิดค้นสารเคมีที่ทำให้น้ำมัน (ในสภาพของเหลวที่อุณหภูมิห้อง) ขยายตัวมีปริมาตรเพิ่มขึ้นมากกว่าปริมาณสารเคมีที่เติมลงไปได้สำเร็จ เขาต้องเซ็นสัญญาข้อตกลงธุรกิจกับผู้ถือหุ้นใหญ่ในบริษัท ที่จะทำให้ฉือลังมีสิทธิในสารเคมี และจะได้รับการอนุมัติงบประมาณมาพัฒนาสารเคมีชนิดนี้ต่อไปอีก ในขณะนั้นตัวผู้ถือหุ้นใหญ่กำลังพักผ่อนอยู่ที่เชียงใหม่ เขาจึงเดินทางจากจีนมาเซ็นสัญญานี้ที่เชียงใหม่ บนเครื่องบินฉือลังได้พบกับหวังเป่า (หวัง เป่าเฉียง) ที่มาเที่ยวเมืองไทย
เมื่อฉือลังมาถึงสนามบินสุวรรณภูมิ เขาพบว่าเก๋าป๋อ (หวง ป๋อ) ผู้ร่วมงานวิจัยสารเคมี ได้มาถึงประเทศไทยแล้วเช่นกัน และกำลังติดตามไล่ล่าตนเพื่อขัดขวางการเซ็นสัญญา และจะแย่งเซ็นสัญญาแทน เพื่อให้ได้สิทธิในการนำผลงานนี้ไปขายให้บริษัทของฝรั่งเศส ระหว่างที่ฉือลังอยู่ในเมืองไทยได้มีเหตุการณ์หลายอย่างเกิดขึ้นจนทำให้ทั้งฉือลังและหวังเป่าต้องเดินทางไปด้วยกันในเมืองไทย ในขณะเดียวกันก็ต้องรีบไปเซ็นสัญญานี้ที่เชียงใหม่ให้ได้ก่อนเก๋าป๋อ ทั้งฝ่ายฉือลังและฝ่ายเก๋าป๋อได้พบเจอกันและได้ต่อสู้กันเป็นระยะ
จนในที่สุด ฝ่ายฉือลังกับหวังเป่า และฝ่ายเก๋าป๋อ เดินทางไปถึงเอกสารพร้อมกัน ฉือลังและเก๋าป๋อต่อสู้กันเพื่อแย่งชิงเอกสาร ส่วนหวังเป่าถูกต่อสู้โดยนักมวยไทยที่เก๋าป๋อพามาด้วย ในที่สุดหวังเป่าสามารถเอาชนะนักมวยไทยไปได้ เก๋าป๋อเป็นฝ่ายได้เปิดเอกสารดูก่อน แต่เมื่อจะเซ็นกลับพบว่าสัญญาข้อตกลงนี้กำหนดให้ทั้งฉือลังและเก๋าป๋อต้องเซ็นร่วมกัน ฉือลังตัดสินใจไม่ร่วมเซ็นสัญญา และฉีกเอกสารสัญญาทิ้ง ทำให้เก๋าป๋อไม่สามารถนำผลงานสารเคมีไปขายได้
ในตอนท้ายของเรื่อง ฉือลังเดินทางกลับจีนไปขอคืนดีกับภรรยาที่ตั้งท่าจะฟ้องหย่าเขาก่อนหน้านี้ หวังเป่าได้เดินทางกลับจีนเช่นกัน ส่วนฝ่ายเก๋าป๋อนั้นยังติดค้างอยู่ในเมืองไทยเนื่องจากหนังสือเดินทางของเก๋าป๋อนั้นถูกหวังเป่าลักไปในช่วงระหว่างการไล่ล่า และหวังเป่านำติดกลับไปจีนด้วย

**อ้างอิง**

**แหล่งข้อมูลอื่น**
 Lost in Thailand- Lost in Thailand
หมวดหมู่:ภาพยนตร์ที่ออกฉายในปี พ.ศ. 2555
หมวดหมู่:ภาพยนตร์จีน
หมวดหมู่:ภาพยนตร์ตลก
หมวดหมู่:ภาพยนตร์ที่ถ่ายทำในจังหวัดเชียงใหม่
หมวดหมู่:ภาพยนตร์ที่ถ่ายทำในกรุงเทพมหานคร
หมวดหมู่:ภาพยนตร์ภาคต่อ
หมวดหมู่:ภาพยนตร์ภาษาจีนกลาง
หมวดหมู่:ภาพยนตร์ภาษาจีนกลาง

ภาพยนตร์ที่ใช้ภาษาจีนกลางทั้งเรื่องหรือบางช่วงตอนของเรื่องในการสื่อสาร
หมวดหมู่:ภาพยนตร์ภาษาจีนแบ่งตามท้องถิ่น
หมวดหมู่:ภาษาจีนกลาง
หมวดหมู่:ภาพยนตร์ภาษาจีนกวางตุ้ง

ภาพยนตร์ที่ใช้ภาษาจีนกวางตุ้งทั้งเรื่องหรือบางช่วงตอนของเรื่องในการสื่อสาร
หมวดหมู่:ภาพยนตร์ภาษาจีนแบ่งตามท้องถิ่น
หมวดหมู่:ภาษากวางตุ้ง
ปลาชะโอน (สกุล)

ปลาชะโอน หรือ ปลาสยุมพร เป็นชื่อสกุลของปลาน้ำจืดในอันดับปลาหนังจำพวกหนึ่ง อยู่ในวงศ์ปลาเนื้ออ่อน (Siluridae) ใช้ชื่อสกุลว่า Ompok (/ออม-พ็อก/)
มีลักษณะสำคัญคือ นัยน์ตามีเยื่อใส ๆ คลุม โดยที่เยื่อนี้ติดกับขอบตา ปากแคบและเฉียงขึ้นด้านบน มุมปากยื่นไม่ถึงนัยน์ตา ครีบหลังมีก้านครีบแขนง 3-4 ก้าน มีหนวด 2 คู่ ที่ริมปากบน 1 คู่ และที่คาง 1 คู่ ฟันที่กระดูกเพดาปากชิ้นล่างมีสองกลุ่มแยกจากกันเห็นได้ชัด ครีบท้องมีก้านครีบแขนง 7-8 ก้าน
พบกระจายพันธุ์ในแหล่งน้ำของอนุทวีปอินเดียและเอเชียตะวันออกเฉียงใต้

**ชนิด**
จำแนกออกได้ ดังนี้- Ompok bimaculatus (Bloch, 1794) - Ompok binotatus Ng, 2002- Ompok borneensis (Steindachner, 1901)- Ompok brevirictus H. H. Ng & Hadiaty, 2009- Ompok canio (Hamilton, 1822)- Ompok ceylonensis (Günther, 1864)- Ompok eugeneiatus (Vaillant, 1893) - Ompok fumidus Tan & Ng, 1996- Ompok goae (Haig, 1952)- Ompok hypophthalmus (Bleeker, 1846)- Ompok javanensis (Hardenberg, 1938)- Ompok jaynei Fowler, 1905- Ompok karunkodu Ng, 2013- Ompok leiacanthus (Bleeker, 1853)- Ompok malabaricus (Valenciennes, 1840) - Ompok miostoma Vaillant, 1902- Ompok pabda (Hamilton, 1822)- Ompok pabo (Hamilton, 1822) - Ompok pinnatus Ng, 2003- Ompok platyrhynchus Ng & Tan, 2004- Ompok pluriradiatus Ng, 2002- Ompok rhadinurus Ng, 2003- Ompok siluroides Lacépède, 1803- Ompok sindensis (Day, 1877)- Ompok supernus Ng, 2008- Ompok urbaini (Fang & Chaux, 1949)- Ompok weberi (Hardenberg, 1936)

**อ้างอิง**
หมวดหมู่:วงศ์ปลาเนื้ออ่อน
หมวดหมู่:สกุลปลาชะโอน
อาซูมิโนะ

อาซูมิโนะ (Azumino-shi) เป็นนครที่ตั้งอยู่ในตอนกลางของจังหวัดนางาโนะ ประเทศญี่ปุ่น จัดตั้งเป็นนครขึ้นเมื่อ ค.ศ. 2005 จากการยุบรวมเมืองอากาชินะ เมืองโฮตากะ เมืองโทโยชินะ หมู่บ้านโฮริงาเนะ และหมู่บ้านมิซาโตะ มีประชากร ณ วันที่ 1 มีนาคม ค.ศ. 2023 ประมาณ 93,366 คน

**อ้างอิง**

**แหล่งข้อมูลอื่น**
  ja-  เว็บไซต์ข้อมูลการท่องเที่ยว "Explore Azumino"
อาซูมิโนะ
ชิโนะ

ชิโนะ (Chino-shi) เป็นนครที่ตั้งอยู่ทางตะวันออกของจังหวัดนางาโนะ ประเทศญี่ปุ่น จัดตั้งเป็นเทศบาลนครเมื่อวันที่ 1 สิงหาคม ค.ศ. 1958 มีจำนวนประชากร ณ วันที่ 1 เมษายน ค.ศ. 2023 ประมาณ 55,304 คน

**ประชากร**
จากข้อมูลการสำรวจสำมะโนประชากรของญี่ปุ่น ประชากรของชิโนะเริ่มคงที่หลังจากเติบโตมาเป็นเวลานาน

**อ้างอิง**

**แหล่งข้อมูลอื่น**
 ชิโนะ-  ja
ชิโนะ
ทางด่วนชูโอ

ทางด่วนชูโอช่วงใกล้ทางแยกฟูตาบะ
ทางด่วนชูโอและภูเขาไฟฟูจิ
ทางด่วนชูโอ (Chūō Jidōsha-dō) เป็นทางหลวงที่ควบคุมการเข้าถึงในประเทศญี่ปุ่น ดำเนินงานโดยบริษัททางด่วนญี่ปุ่นกลาง เริ่มต้นตั้งแต่เขตซูงินามิ โตเกียว ถึงนครโคมากิ ในจังหวัดไอจิ 
ทางด่วนชูโอ เปิดให้บริการในปี ค.ศ. 1967 มีขนาด 4 ช่องจราจร และมีความยาวทั้งสิ้น 366.8 กม แบ่งเป็นช่วงเส้นทางหลัก 344.9 กม และช่วงเส้นทางคาวางูจิโกะ 21.9 กม

**รายชื่อทางแยกและสถานที่สำคัญ**
 IC - ทางต่างระดับ, SIC - ทางต่างระดับอัจฉริยะ, JCT - ทางแยก, SA - สถานีบริการ, PA - จุดจอดรถ, BS - ที่หยุดรถโดยสาร, TN - อุโมงค์, TB - ด่านเก็บค่าผ่านทาง

**เส้นทางหลัก**

**เส้นคาวางูจิโกะ**

**อ้างอิง**

**แหล่งข้อมูลอื่น**
  เว็บไซต์ทางการ date=2008-12-09 
ชูโอ
หมวดหมู่:การขนส่งในโตเกียว
หมวดหมู่:การขนส่งในจังหวัดคานางาวะ
หมวดหมู่:การขนส่งในจังหวัดยามานาชิ
หมวดหมู่:การขนส่งในจังหวัดนางาโนะ
หมวดหมู่:การขนส่งในจังหวัดกิฟุ
หมวดหมู่:การขนส่งในจังหวัดไอจิ
รายชื่อเจ้าผู้ร่วมครองอันดอร์รา

รายนามเจ้าผู้ร่วมครองอันดอร์รา ซึ่งเป็นประมุขของราชรัฐอันดอร์รา


**อ้างอิง**


หมวดหมู่:ประเทศอันดอร์รา
อ
อ
เกง วันสัก

เกง วันสัก (Keng Vannsak; ภาษาเขมร: កេង វ៉ាន់សាក់) เป็นนักวิชาการและนักเขียนชาวกัมพูชา เขาเป็นผู้ประดิษฐ์คีย์บอร์ดสำหรับการพิมพ์ภาษาเขมร เป็นนักเขียนที่มีชื่อเสียงทั้งเรื่องสั้นและกวีนิพนธ์ ผลงานทางวรรณกรรม มีทั้งบทละคร ได้แก่ เนื้อไม่ได้กินแต่เอากระดูกแขวนคอ อินทิตโคโลต กวีนิพนธ์ เช่น ใจสาว ขอให้เขมรอยู่รอด อาตัวอาเตีย งานวิชาการเช่น สัทอักษรเขมร เขาได้ลี้ภัยในปารีสนับตั้งแต่ พ.ศ. 2518 จนเสียชีวิตเมื่อ 18 ธันวาคม พ.ศ. 2551

**ชีวประวัติ**
เกง วันสัก เกิดเมื่อ 19 กันยายน พ.ศ. 2468 ในจังหวัดกำปงจาม เขาเป็นที่ปรึกษาให้พล พตเมื่อพล พตไปเรียนต่อที่ฝรั่งเศส หลังจากที่วันสักจบปริญญาตรีทางด้านปรัชญาเมื่อ พ.ศ. 2499 เขาได้เรียนต่อในปารีสและทำงานเป็นผู้ช่วยทางด้านภาษาเขมรในโรงเรียนแห่งชาติทางด้านภาษาตะวันออกสมัยใหม่ (École nationale des Langues Orientales) นอกจากนั้น เขายังสอนภาษาเขมรในโรงเรียนตะวันออกและแอฟริกันศึกษา มหาวิทยาลัยลอนดอนเป็นเวลาสองปี เขาแต่งงานกับ Suzanne Colleville ชาวฝรั่งเศส

**อาชีพ**
วันสักกลับมายังกัมพูชาใน พ.ศ. 2505 พร้อมกับภรรยา เขามาเป็นครูที่วิทยาลัยสีสุวัตถิ์ในพนมเปญจนถึง พ.ศ. 2511 เขามีความคิดต่อต้านราชวงศ์ ใน พ.ศ. 2505 เขาได้ประดิษฐ์คีย์บอร์ดสำหรับพิมพ์ภาษาเขมร เขาลี้ภัยออกจากกัมพูชาเมื่อเขมรแดงขึ้นครองอำนาจ และอาศัยที่ฝรั่งเศสจนเสียชีวิต

**อ้างอิง**
หมวดหมู่:นักเขียนชาวกัมพูชา
หมวดหมู่:บุคคลจากจังหวัดกำปงจาม
หมวดหมู่:บุคคลจากวิทยาลัยบูรพคดีศึกษาและการศึกษาแอฟริกา มหาวิทยาลัยลอนดอน
แคปิตอล เกต

แคปิตอล เกต (Capital Gate) คือ ตึกระฟ้าแห่งหนึ่งในกรุงอาบูดาบี เมืองหลวงของสหรัฐอาหรับเอมิเรตส์ โดยสร้างติดกับศูนย์นิทรรศการแห่งชาติอาบูดาบี มีความสูง 160 เมตร (520 ฟุต) และมีจำนวน 35 ชั้น ตึกแห่งนี้มีลักษณะพิเศษคือ มีพื้นที่ลาดเอียงไปทางทิศตะวันตก 18 องศา ซึ่งเป็นที่รู้จักกันในนามหอเอนแห่งอาบูดาบี เจ้าของและผู้พัฒนาแคปิตอล เกต คือ บริษัทนิทรรศการแห่งชาติอาบูดาบี
แคปิตอล เกต มีความลาดเอียงถึง 5 เท่าของหอเอนปิซ่า ประเทศอิตาลี ขณะที่หอเอนเมืองปีซ่าแห่งอิตาลี เอียงไปทางตะวันตก 4 องศา ใน ค.ศ. 2010 กินเนสส์บุ๊กเวิลด์เรคคอร์ด ให้การรับรองว่าแคปิตอล เกต คือ หอที่สร้างด้วยมือมนุษย์ที่เอนที่สุดในโลก (World’s furthest leaning man-made tower) ตึกแห่งนี้ถูกออกแบบในแนวทแยงมุม เช่นเดียวกับตึก 30 เซ็นต์แมรีแอกซ์ (กรุงลอนดอน) เฮียสต์ ทาวเวอร์ (นครนิวยอร์ก) และสนามกีฬาแห่งชาติปักกิ่ง

**อ้างอิง**

**ดูเพิ่ม**
  เว็บไซต์แคปิตอลเกต date=2016-01-12 - รายชื่ออาคารที่สูงที่สุดในกรุงอาบูดาบี
หมวดหมู่:ตึกระฟ้าในอาบูดาบี
หมวดหมู่:ตึกระฟ้าในอาบูดาบี

อาบูดาบี
หมวดหมู่:ตึกระฟ้าในสหรัฐอาหรับเอมิเรตส์
หมวดหมู่:สิ่งก่อสร้างในอาบูดาบี
หมวดหมู่:ตึกระฟ้าในดูไบ

ดูไบ
หมวดหมู่:ตึกระฟ้าในสหรัฐอาหรับเอมิเรตส์
หมวดหมู่:สิ่งก่อสร้างในดูไบ
นิจชิตา จารุวัฒน์

นิจชิตา จารุวัฒน์ หรือนาว นักแสดงและนักร้อง ชาวไทย

**ประวัติ**

**ชีวิตส่วนตัว**
นิจชิตา จารุวัฒน์ (Nidchashiita Jaruwat) หรือนาว เกิดเมื่อวันศุกร์ที่ 20 มกราคม พ.ศ. 2532 เป็นนักแสดงและนักร้อง เชื้อชาติไทย สัญชาติไทย จบมัธยมศึกษาจาก โรงเรียนสาธิตมหาวิทยาลัยบูรพา จังหวัดชลบุรี จากนั้นเข้าศึกษาระดับอุดมศึกษาที่มหาวิทยาลัยศรีนครินทรวิโรฒ ประสานมิตร คณะมนุษยศาสตร์ เอกจิตวิทยา ปัจจุบันสมรสกับ อดิศร อรรถกฤษณ์ (เต๋า) เป็นนักร้องนักแสดงชาวไทยและเป็นอดีตสมาชิกวงดราก้อน ไฟว์ ในค่ายจีเอ็มเอ็ม แกรมมี่ หลังจากคบหาดูใจกันมาทั้งหมด 8 ปี  ,  ,  
ปัจจุบันมีบุตรชายด้วยกัน 2 คน ชื่อ น้องทะเล กับ น้องสายลม

**งานบันเทิง**
นิจชิตา จารุวัฒน์ ก้าวสู่วงงานบันเทิงจากงานโฆษณาหลายชิ้นได้แก่ โฆษณาปิกโก้, โฆษณาแลคตาซิค, โฆษณาเป็ปซี่, โฆษณาโซฟี เป็นต้น จากนั้นจึงมีผลงานละครชุดเรื่อง ขบวนการสปอร์ตเรนเจอร์ ทางช่อง 3 (พ.ศ. 2549) ซึ่งรับบทเป็น เมย์ หรือเรนเจอร์สีชมพู และต่อมา นิจชิตา จารุวัฒน์ ได้เข้ารับบท ยุ้ย จากภาพยนตร์เรื่อง อนึ่ง คิดถึงเป็นอย่างยิ่ง (พ.ศ. 2552) ทำให้ได้รับรับเชิญในละครเรื่องเทวดาสาธุ ของ บรอดคาซท์ไทยเทเลวิชั่น จำกัด ในตอนรักแท้ และละครเรื่อง 3 ทหารเสือสาว มนต์จันทรา รับบทเป็น ภรรยาภูผา (รับเชิญ) ทางช่อง 3 (พ.ศ. 2556)
นอกจากงานภาพยนตร์และโฆษณาแล้ว นิจชิตา จารุวัฒน์ กำลังมีผลงานด้านดนตรีกับค่าย พีดี มิวสิค(PD music) ในนามของวงพริ้ง จากรวมมิกซ์โปรเจกต์ และเป็นผู้จัดรายการ(ดีเจ) ทางคลื่นวิทยุ PYNK 98 FM และเป็นพิธีกรรายการ Honda Let's have fun, Hi-Ent, Let's go slogan, DriveThrough ของ Chevloret Thailand (พ.ศ. 2556) และผลงานโฆษณาล่าสุดคือ AirAsia, Smooth E
ภาพนิจชิตา จารุวัฒน์จากภาพยนตร์โฆษณาแอร์เอเชีย(พ.ศ. 2556)

**ผลงาน**

**ภาพยนตร์**
 อนึ่ง คิดถึงเป็นอย่างยิ่ง รับบท ยุ้ย (พ.ศ. 2552)

**ละคร**
 ขบวนการสปอร์ตเรนเจอร์ (Spot Ranger) รับบทเป็น เมย์ / Gymnastic Pink ทางช่อง 3 (พ.ศ. 2549)- เทวดาสาธุ ตอน รักแท้ (รับเชิญ) ทางช่อง 3- 3 ทหารเสือสาว มนต์จันทรา รับบทเป็น ภรรยาภูผา (รับเชิญ) ทางช่อง 3 (พ.ศ. 2556)

**รายการวิทยุ**
 PYNK 98 FM. (คลื่นวิทยุของเหล่าวัยรุ่นสุดอินเทรนด์ ปิ๊ง 98 เอฟเอ็ม ยู อาร์ วอท ยู ปิ๊ง) ค่ายพีดี เรดิโอ สังกัด พีดี ครีเอชั่น จำกัด 

**พิธีกร**
 รายการ Honda Let's have fun- รายการ Hi-Ent- รายการ Let's go slogan- รายการ DriveThrough ของ Chevloret Thailand (พ.ศ. 2556)

**มิวสิควีดีโอ**
 แฟนเพื่อน (ลูกโป่ง AF) - มนต์รักนักร้อง (วงพริ้ง)

**อ้างอิง**

** แหล่งข้อมูลอื่น**
  บทความ นิจชิตา จารุวัฒน์ สาวมั่นที่แฝงไว้ด้วยความอ่อนโยน-  บทความ นาว จชิตา จารุวัฒน์ แจ้งเกิดในขบวนการสปอร์ต เรนเจอร์-  สัมภาษณ์ วงพริ้ง จากรวมมิกซ์โปรเจกต์fix-attempted=yes 
หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:นักจัดรายการวิทยุ
หมวดหมู่:บุคคลจากคณะมนุษยศาสตร์ มหาวิทยาลัยศรีนครินทรวิโรฒ
ปลาพลวงหิน

ปลาพลวงหิน หรือที่เรียกสั้น ๆ ว่า ปลาพลวง (Mahseer barb; Neolissochilus stracheyi) เป็นปลาน้ำจืดชนิดหนึ่ง  อยู่ในวงศ์ปลาตะเพียน (Cyprinidae)  จัดเป็นปลาในวงศ์ปลาตะเพียนที่มีขนาดใหญ่ ลำตัวยาว ด้านข้างแบน มีเกล็ดขนาดใหญ่ หัวเล็ก มีหนวด 2 คู่ อยู่ปากบนและมุมปาก ครีบหางเว้าเป็นแฉกลึก กระโดงหลังค่อนข้างสูงมีก้านแข็ง 1 อัน ครีบหูมีขนาดเล็ก ครีบท้องและครีบก้นมีขนาดใกล้เคียงกัน ลำตัวมีสีน้ำตาล ปนเขียว สีของปลาชนิดนี้ขึ้นอยู่กับสิ่งแวดล้อม บางแหล่งอาจจะมีสีน้ำตาลปนดำเข้ม มีแถบสีคล้ำพาดกลางลำตัวตามยาวไปใกล้โคนหาง ด้านท้องสีจาง ขนาดโดยประมาณ 60 เซนติเมตร พบใหญ่สุดถึง 1.5 เมตร 
อาศัยอยู่เป็นฝูงใหญ่นับ 100 ตัวขึ้นไป ตามแม่น้ำขนาดใหญ่ที่มีน้ำใสสะอาด เช่น บริเวณแหล่งน้ำเชิงภูเขา หรือตามลำธารน้ำตกต่าง ๆ ทั่วประเทศ 
อาหารได้แก่ เมล็ดพืชต่าง ๆ เป็นปลาใหญ่ที่มักไม่มีใครนำมารับประทาน เนื่องจากทานไปแล้วเกิดอาการมึนเมา จึงเชื่อว่าเป็นปลาเจ้า แต่ความจริงแล้ว ปลาชนิดนี้ได้สะสมพิษจากเมล็ดพืชที่รับประทานเข้าไปในร่างกาย เช่นเดียวกับกรณีของปลาบ้า (Leptobarbus hoevenii) มีการรวบรวมลูกปลาจากธรรมชาติเพื่อขายส่งเป็นปลาสวยงาม
รูปวาด
ปลาพลวงหิน มีชื่อเรียกต่างออกไปตามภาษาถิ่นเช่น ภาคเหนือเรียก "ปลาพุง" หรือ "ปลามุง" บางพื้นที่เรียกว่า "ปลาจาด", "ปลายาด" หรือ "ปลาโพ" เป็นต้น  และมีชื่อเป็นภาษากะเหรี่ยงว่า "หญาเปอลา" 
ในประเทศไทยสถานที่ท่องเที่ยวที่สามารถพบปลาพลวงได้เป็นจำนวนมาก ได้แก่  น้ำตกตาดหลวง จังหวัดน่าน, น้ำตกพลิ้ว และ น้ำตกลำนารายณ์ จังหวัดจันทบุรี,  อุทยานถ้ำปลาและอุทยานถ้ำธารลอด จังหวัดแม่ฮ่องสอน เป็นต้น

**อ้างอิง**

**แหล่งข้อมูลอื่น**
  รูปและข้อมูลปลาพลวงเพิ่มเติม 
พลวง
สกุลปลาพลวง
พลวง
พลวง
พลวง
พลวง
พลวง
หมวดหมู่:ปลามีพิษ
ความผิดพลาดทางวากยสัมพันธ์

ในวิทยาการคอมพิวเตอร์ ความผิดพลาดทางวากยสัมพันธ์ (syntax error) คือ ความผิดพลาดเชิงวากยสัมพันธ์ของโค้ดที่เขียนในภาษาโปรแกรมใด ๆ หรืออาจกล่าวว่าเป็นความผิดพลาดในการเขียนลำดับของอักขระและสัญลักษณ์ภายใต้กฎของภาษาโปรแกรมนั้น
สำหรับภาษาเชิงคอมไพล์ (compiled language) ความผิดพลาดทางวากยสัมพันธ์จะแสดงออกมาเมื่อมีการคอมไพล์โปรแกรมโดยคอมไพเลอร์ และตราบใดที่ความผิดพลาดทางวากยสัมพันธ์ยังไม่ได้แก้ไขก็จะไม่สามารถดำเนินการคอมไพล์โค้ดมาเป็นโปรแกรมได้ แต่สำหรับภาษาเชิงแปลคำสั่ง (interpreted language) ความผิดพลาดทางวากยสัมพันธ์บางอย่างจะแสดงออกมาก็ต่อเมื่อโปรแกรมทำงานจนถึงคำสั่งที่มีปัญหา (run-time)
ในบางบริบท อาจจะตีความ "ความผิดพลาดทางวากยสัมพันธ์" ให้ครอบคลุมไปถึงเรื่องอื่น ๆ นอกจากการเขียนโปรแกรมก็ได้ เช่น เมื่อมีการป้อนคำสั่งเข้าเครื่องคิดเลข หากมีข้อผิดพลาดในข้อมูลนำเข้า เช่น วงเล็บเปิดกับวงเล็บปิดจับคู่กันไม่ถูกต้อง ก็อาจได้รับข้อความเตือนออกมาว่าเกิดความผิดพลาดทางวากยสัมพันธ์
ตัวอย่างโค้ดภาษาซีพลัสพลัส (ตัวอย่างของภาษาเชิงคอมไพล์) ที่มีความผิดพลาดทางวากยสัมพันธ์ เช่น
# include 
int main(){
int a = (2 + 5;
return 0;
}
เมื่อคอมไพล์ จะมีการแจ้งข้อผิดพลาดจากคอมไพเลอร์ว่า
xyz.cpp: In function ‘int main()’:
xyz.cpp:4:19: error: expected ‘)’ before ‘;’ token
ซึ่งหมายความว่าในบรรทัดที่ 4 มีการจับคู่วงเล็บเปิดและวงเล็บปิดไม่ถูกต้อง
หมวดหมู่:ความผิดพลาดของคอมพิวเตอร์
หมวดหมู่:ทฤษฎีภาษาโปรแกรม
หมวดหมู่:การวิเคราะห์คำ